CELEX: E2012P0009
Language: el
Date: 2012-09-04 00:00:00
Title: Προσφυγή που ασκήθηκε, στις 4 Σεπτεμβρίου 2012 , από την κυβέρνηση της Ισλανδίας κατά της Εποπτεύουσας Αρχής της ΕΖΕΣ (Υπόθεση E-9/12)

29.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/14
            
         Προσφυγή που ασκήθηκε, στις 4 Σεπτεμβρίου 2012, από την κυβέρνηση της Ισλανδίας κατά της Εποπτεύουσας Αρχής της ΕΖΕΣ
   (Υπόθεση E-9/12)
   2012/C 369/12
   Στις 4 Σεπτεμβρίου 2012 ασκήθηκε προσφυγή ενώπιον του Δικαστηρίου ΕΖΕΣ κατά της Εποπτεύουσας Αρχής της ΕΖΕΣ εκ μέρους της κυβέρνησης της Ισλανδίας, εκπροσωπούμενης από την κα Jóhanna Bryndís Bjarnadóttir, σύμβουλο στο Υπουργείο Εξωτερικών, υπό την ιδιότητά της ως αντιπροσώπου, τον κ. Haraldur Steinþórsson, νομικό σύμβουλο στο Υπουργείο Οικονομικών και Οικονομίας, υπό την ιδιότητά του ως αντιπροσώπου, και την κα Dóra Sif Tynes, δικηγόρο, υπό την ιδιότητά της ως νομικού συμβούλου.
   Η προσφεύγουσα ζητεί από το Δικαστήριο ΕΖΕΣ να αναγνωρίσει ότι:
   
               1)
            
            
               το άρθρο 5 της απόφασης της Εποπτεύουσας Αρχής της ΕΖΕΣ αριθ. 261/12/COL, της 4ης Ιουλίου 2012, σχετικά με τα δημοτικά φορολογικά μέτρα, την πώληση ακινήτων και την πώληση ηλεκτρικής ενέργειας στη Verne Holdings ehf ακυρώνεται·
            
         
               2)
            
            
               το άρθρο 6 της απόφασης της Εποπτεύουσας Αρχής της ΕΖΕΣ αριθ. 261/12/COL, της 4ης Ιουλίου 2012, σχετικά με τα δημοτικά φορολογικά μέτρα, την πώληση ακινήτων και την πώληση ηλεκτρικής ενέργειας στη Verne Holdings ehf. είναι άκυρο, όσον αφορά την παραπομπή στο άρθρο 5· και
            
         
               3)
            
            
               η Εποπτεύουσα Αρχή της ΕΖΕΣ καταδικάζεται σε όλα τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
               —
            
            
               Η προσφεύγουσα, η κυβέρνηση της Ισλανδίας, ζητεί τη μερική ακύρωση της απόφασης της Εποπτεύουσας Αρχής της ΕΖΕΣ αριθ. 261/12/COL, που εκδόθηκε από την Εποπτεύουσα Αρχή της ΕΖΕΣ στις 4 Ιουλίου 2012 (εφεξής «η προσβαλλόμενη απόφαση»). Η προσβαλλόμενη απόφαση εκδόθηκε μετά την απόφαση αριθ. 418/10/COL της ίδιας αρχής, της 3ης Νοεμβρίου 2010, για την κίνηση επίσημης διαδικασίας έρευνας.
            
         
               —
            
            
               Η υπόθεση αφορά την εφαρμογή του άρθρου 61 παράγραφος 1 της συμφωνίας ΕΟΧ και των κατευθυντηρίων αρχών για τις κρατικές ενισχύσεις της Εποπτεύουσας Αρχής της ΕΖΕΣ σχετικά με τα στοιχεία κρατικής ενίσχυσης που συνδέονται με τις πωλήσεις οικοπέδων και κτιρίων από τις δημόσιες αρχές και με την πώληση ακίνητης περιουσίας στην πρώην αμερικανική στρατιωτική περιοχή της Χερσονήσου Reykjanes από το ισλανδικό δημόσιο.
            
         
               —
            
            
               Η προσφεύγουσα ισχυρίζεται, μεταξύ άλλων, ότι η Εποπτεύουσα Αρχή της ΕΖΕΣ:
               
                           —
                        
                        
                           δεν κατόρθωσε να καταδείξει με βάση πραγματικά περιστατικά ή αποδεικτικά στοιχεία ότι το ακίνητο πωλήθηκε κάτω της αγοραίας αξίας του. Συνεπώς, η πώληση δεν αποφέρει οικονομικό πλεονέκτημα στον αγοραστή και δεν υφίσταται κρατική ενίσχυση·
                        
                     
                           —
                        
                        
                           παρέλειψε να διερευνήσει την πώληση επαρκώς και διέπραξε προδήλως σφάλμα αξιολόγησης ως προς την εικαζόμενη κρατική ενίσχυση και
                        
                     
                           —
                        
                        
                           δεν αιτιολόγησε επαρκώς την προσβαλλόμενη απόφαση.